আলিফের মা বিবি আয়শা বলেন, ‘আমার ছেলে কয়েকদিন ধরে জ্বরে আক্রান্ত ছিল। তাকে রোজ তিন বেলা ওষুধ খাওয়াতে হতো। ঘরের সামনের পেঁপে গাছে পোকা আসায় গাছের পোকা মারার জন্য ওর বাবা বাসডিন বিষ এনেছিল। সব ওষুধ এক সঙ্গে রাখায় আমি আলিফকে যখন ওষুধ খাওয়াতে যাই, তখন ভুল করে ছেলেকে পোকা মারার ওষুধ খাওয়ায়ে দিয়েছি। তার পরই আমার ছেলে আরো অসুস্থ হয়ে পড়ে। এরপর তাকে রাঙামাটি সদর জেনারেল হাসপাতালে নেওয়া হয়। সেখানে চিকিৎসাধীন অবস্থায় সে মারা যায়।